### Resume

Tillæg 1 til den gældende spildevandsplan 2020-2028 har været i offentlig høring i perioden 25. august 2020 til 21. oktober 2022. Tillæg 1 til den gældende spildevandsplan omhandler rammelokalplanområdet for Ny Kaspar Nissen. Der er ikke indkommet nogle høringssvar i høringsperioden.

Sagen fremlægges med henblik på byrådets endelige vedtagelse af tillæg 1 til den gældende spildevandsplan 2020-2028.

### Sagsfremstilling

Byrådet vedtog den 17. august 2022 at sende tillæg 1 til spildevandsplan 2020-2022 i offentlig høring. Tillæg 1 til spildevandsplan 2020-2028 har været i offentlig høring i perioden 25. august 2022 til 21. oktober 2022.

Tillæg 1. til spildevandsplanen beskriver, at hele området, der dækker rammelokalplanen for Ny Kaspar Nissen kloakeres for spildevand af [adresse], og at regnvand håndteres privat. Privat håndtering af regnvand m.v. kræver, at der oprettes et regnvandslaug.

Der er ikke indkommet høringssvar i høringsperioden.

### Økonomi

Tillæg 1 til spildevandsplanen har ingen økonomiske konsekvenser for kommunen.

### Klima og resiliensvurdering

Håndtering af husspildevand frem til [adresse] betyder, at der skal etableres nye rør og pumper. Desuden skal spildevandet behandles på renseanlægget. Det kræver energi til materialefremstilling og drift, og dermed udledning af CO2. Grundvandsstanden og håndtering af overfladevand i området er styret af pumper. Det betyder en øget pumpekapacitet, som medfører en øget udledning af CO2. Overfladevand håndteres i åbne render, som dermed ikke kræver produktion af rør til håndtering af overfaldevand, og dermed en mindre CO2 udledning. Spildevandsrensning på effektive anlæg bidrager til et bedre vandmiljø.

### Sagens videre forløb

Sagen skal behandles af Økonomiudvalget og Byrådet.

### Historik

Byrådet vedtog den 17. august 2022 at sende tillæg 1 vedrørende Ny Kaspar Nissen i offentlig høring (75062).

Nicolai Skov og Miljødirektøren indstiller, 22. november 2022, pkt. 264:
at udvalget over for Byrådet anbefaler en endelig godkendelse af tillæg 1 til spildevandsplanen.

Beslutning fra Teknisk Udvalg, 22. november 2022, pkt. 264:
Anbefalet.

Beslutning fra Økonomiudvalget, 5. december 2022, pkt. 251:

Anbefales.

### Beslutning

Godkendt.

Fraværende: Kenn Hansen. I stedet mødte Yngve Frederiksen